text: Landsbyordning sikrer det gode børneliv 
  13 oktober 2016 kl. 17.28
  I landsbyen Engum er deres nye Landsbyordning, hvor skole og daginstitution er under samme tag og med samme ledelse, nu udvidet med en vuggestue. 
  Landsbyordninger handler om, at skole og daginstitutioner holder til under samme tag og har fælles ledelse.
  Det kan redde små landsbysamfund fra at uddø og hjælpe forældre i en presset hverdag.
  Sådan er det i Engum udenfor Vejle. Her er forældrene glade for den landsbyordning, som de fik for et år siden og som netop er udvidet med 8 vuggestuepladser under samme tag som børnehaven og skolen. 
  Jacob Lund har fem børn, hvoraf fire bliver afleveret i landsbyordningen. Det har givet familien mere ro på om
  morgenen og når børnene skal skifte fra børnehave til skole, vil det ske mere glidende end andre steder.
  Flere steder i vores område gør man sådan fx i Aabenraa kommune tilbyder man det 5 steder,  1 sted  i Esbjerg og  2 steder i Vejle Kommune    
  I Engum oplever de også, at forældre nu i stigende grad vælger lokalsamfundet til, i stedet for at sende børnene til andre  byer.
  I Engum sogn bor 1390 mennesker og med den nye landsbyordning ser det godt ud for den lille landsby udenfor vejle, for Jacob Lund, er sikker på at byen vil få flere indbyggere, når de har landsbyordningen.
  